
AUCTOR. 


Lectoribus  criticis  et  non  criticis! 

Praefationem  scriptis  suis  praemittere,  mos  est  usi- 
tatissimus, quem  clarissimi  quique  auctores  secuti 
sunt  atque  sequuntur.  Nec  inepte  hoc  fieri,  quisquam 
dixerit,  quum  e praefatione  sola  saepissime  jam  con- 
jicere liceat,  quidnam  de  libro  ipso  sit  exspectandum. 
Praeterea  per  praefationem  totius  libri  summam  et 
complexura  nos  docere  in  animo  habet  scriptor.  Igi- 
tur plerisque  in  praefationibus  nihil  aliud  invenitur, 
nisi  cur  scriptor  aliquis  illam  ipsain,  quam  in  libro 
suo  tractaverit  materiam,  sibi  elegerit  caeterisquc 
praetulerit;  ut  breviter  dicam,  libro  ipsi  defendendo 
praefatio  inservire  debet.  Horum  in  numero  me  quo- 
que versari  non  pudet.  Juvenis  enim  adhuc  medi- 
cinaeque elementis  vix  imbutus,  quum  ad  doctoris 
dignitatem  mihi  acquirendam  libellulum  conscribere 
tempus  esset  et  necessitas,  diu  cogitabam  diuque  haesita- 
bam, quamnam  ei  subjicerem  materiem,  quamnam  mihi 

sumerem  paucis  illustrandam  rem.  Observationes  phy- 
siologicas, therapeuticas,  chirurgicas  siinilesque  pro- 
pter juventutem  experientiaeque  defectum  proponere 
non  licet  5 igitur  ad  historicam  medicinae  partem  ani- 
mum contuli,  de  qua  tiuperrimis  hisce  diebus  tam 
egregie  meritus  est  Illustrissimus  Hecker.  Errant  qui 
nova  apud  me  inventum  iri  credant,  et  multum  etiain 
abest,  ut  novi  quidquain  praebere  mihi  arrogem. 
Ad  nova  enim  praestanda  et  facultates  et  tempus  vix 
sufficiunt,  vixque  ad  scribendum  accessissem,  nisi  ne- 
cessitate coactus.  Jam  multo  postquam  opusculum 
erat  conscriptum,  in  manus  milii  incidit  Ploucqueti  bi- 
bliotheca, in  qua  multos  de  morbo  nostro  nominari 
vidi  scriptores.  Sed  nullius  eorum  librum  legere  po- 
tui, quia  non  inveni,  et  doleo  nunc,  quod  post  tot  et 
tantos  viros  ego  nunc  tale  opus  aggredi  sim  conatus. 
An  criticorum  judicio  opusculum  meum  sit  probatum, 
valde  equidem  dubitaverim.  Sed  cogitent  quaeso, 
qua  premebar,  necessitatem  et  temporis  angustias 
aetatemque  juvenilem,  et  fortasse  tum  minus  severi 
erunt  judices.  Ceteri  autem  lectores,  si  qui  aut  di- 
scendi cupiditate  aut  curiositate  aut  alia  causa  ducti 
pagellas  paucas  dissertatiunculae  pervolvere  di- 
gnantur, ne  nimis  cito  eam  seponant,  sane  est  quod 
timeam.  Sed 


Valete! 


„urget  dira  necessitas^. 


Morbus,  quem  sum  descripturus,  quemque  sub  no- 
mine xavcog  apud  Hippocratem, , Galenum , Alexandrum 
Trallianum , aliosque,  etiamsi  non  semper  sat  clare 
descriptum  legimus,  neque  rarus  neque  ignotus  huc 
usque  est  morbus,  qualis  habendus  est  morbus  car- 
diacus, quem  nuperrimis  hisce  diebus  viri  clarissimi 
HecJeer  et  Seydlitx  illustrarunt  $ neque  igitur  horum 
ingeniorum  exemplo  ad  morbum  novum  pertractan- 
dum, animum  applicare  conabor.  Sed  quum  sub  no- 
mine dissertationi  meae  inscriptae  sine  dubio  plures 
apud  illos  scriptores  occurrant  morbi,  qui,  quamquam 
inter  se  similes,  tamen  non  ejusdem  sunt  characteris 
significationis,  non  ineptum  mihi  visum  est  in  ordi- 
nem quendam  eos  redigere  et  quid  de  variis  hujus 
morbi  apud  varios  scriptores  descriptionibus  sentien- 
dum sit,  pro  viribus,  exponere. 

Kavaog,  quod  Celsus  (de  medicina)  per:  febrem 
ardentem  vertit,  a Verbo  xa/t»,  ut  febris  a:  ferbeo > 

ferveo  (xavaog,  apud  Henischiob.  edit.  Aretaei,  August. 
Vindelic.  1603,  ano  tov  y.awecog,  i.  e.  ab  igne  et  per- 
urente calore,  qui  hunc  morbum  prae  aliis  maxime 
infestat)  duabus  praecipue  significationibus  usurpa- 
tur. aut  generali  aut  speciali.  Primo  sensu  quam- 
cunque febrem  cum  vehementi  calore  significat;  om- 
nem igitur  majorem  cuj usque  febris  vehementiam,  et 
nonnullis  e locis  et  apud  Hippocratem , et  apud  ce- 
teros nominatos  scriptores  apparere  videtur,  interdum 
hoc  sensu  xavaov  apud  eos  usurpari.  Tamen,  etsi  - 
apud  Hippocratem  ipsum  doctrina  haeccje  est  con- 
fusa, inordinata  et  indefinita  *(ut  latinis  Galeni  ver- 
' « 

bis  utar  eig  ro  ' InnoxQareog,  n?Qi  diakrjg  b^/coy  voaijfiarcov 

pag.  700  edit.  Kuehn.)  tamen  certis  quibusdam  locis, 
morbum  peculiarem  significari,  omni  dubio  vacat,  nec 
recte  sane  fecisse  videtur  Le  Itoi  (apud  Burserium 
institut.  med.  Tom.  I.  §.  LV.),  qui  vehementiorem  tan- 
tum gradum  cujusdam  febris,  non  peculiarem  febrem 
hac  voce  significari  vult,  eodeinque  modo  Oehs  (de 
curanda  febri  typhode  pag.  20)  putat,  ita  omnes  mor- 
bos appellatos  fuisse,  in  quibus  sine  partis  alicujus 
insigni  affectione  febris  symptomata:  ardor,  sitis  et 
gravitas  extremitatum  ex  cocnaesthesi  male  habenti 
exsplendescerent.  Nimis  autem  apud  patrem  medici- 
nae sunt  loci,  in  quibus  xamog  cum  aliis  morbis  si- 
mul nominatus,  sententiae  nostrae  favere  videtur, 
morbum  esse  peculiarem.  Quorum  ex  multitudine 
unum  tantum  afferre  licebit  m-q!  naftw  pag.  104  ed. 

Kuehn.  tk  dh  nXsvQing,  ntQinvnpovtrj,  y.avaog,  cpgsvtug  q.  q. 
avtcu  xctls lovrai  optica.  Qui  vero  loci  maximi  sunt  mo- 
menti ad  morbum  nostrum  describendum,  leguntur  in 
libro  de  victus  ratione  in  morbis  acutis  cap.  XXXIV. 
edit,  van  der  JLinden , et  ejusdem  scripti  lib.  II.  cap. 
LXI.  Quos  si  comparaveris  cmn  paucis  aliis  hic 
illic  sparsis,  hanc  fere  morbi  imaginem  Hippocratis 
nobis  proponere  elucebit: 

Statirn  ab  initio  febris  prehendit  acuta,  lingua 
fit  aspera,  yluQn,  sicca  et  admodum  nigra,  alvus  tur- 
bulenta,  dejectionesque  crudae,  liquidae,  lividae  et 
pallidae  (eo^gat)  5 urinae  rubrae  et  %hoQ«^  oculi  ylwgol; 
etiam  sitis  urget  vehemens,  et  vigiliae,  interdiunque 
mentis  alienatio  5 color  cutis  est  aliquantulum  bilio- 
sus, sputa  multa  et  biliosa.  Exterioribus  partibus 
aeger  perfrigescit,  interioribus  vero  calet 5 partium 
ad  ventrem  sitarum  dolores  incerti.  Corpus  quam 
maxime  afficitur  et  dolet,  timores,  tristitiae,  anxietas. 
Saepe  e naribus  sanguis  stillat.  Aliis  in  casibus  se- 
cernitur bilis  rnidta,  et  juxta  splenem  tumor  rotun- 
dus. Leniter  quidem  incipit,  in  totum  vero  leniter 
invalescens,  diebus  criticis  plerumque  atrocius  instat, 
magis  magisque  in  deterius  procedens.  Febris 
quantulum  subinde  quidem  intermittens,  celeriter  ta- 
men recidiva. 

Exacerbationes  plerumque  diebus  paribus. ' Circa 
exacerbationes  oblivio,  exsolutio,  vocis  privatio.  Ex- 
tremitates pedum  et  manuum  semper  frigidiores,  prae- 

sertiin  circa  exacerbationes,  et  rursus  tarde  ac  non 
bene  recalescunt,  rursumque  intelligunt  et  loquuntur. 
Parum  in  fronte  et  claviculis  sudant,  nullusque  per 
totum  corpus  est  sudor.  Augescente  vero  morbo 
omnia  symptomata  pejora  fiunt  et  sudores  diutissimi 
frigidi,  neque  amplius  extrema  recalescunt,  sed  livida 
et  subfrigida  manent;  non  sitiunt;  praeterea  sunt  ni- 
grae: urinae,  tenues,  paucae,  aliis  in  casibus  multae, 
nihil  neque  judicatorii  (y.Qroifiov ) neque  boni  habentes; 
alvique  sistuntur,  nec  erumpit  e naribus  sanguis,  ne- 
que his,  quibus  haec  contigerunt,  sed  parum  stilla- 
runt, neque  reversio  ulli  horum  facta  est,  at  sexto 
die  cum  sudore  moriebantur.  Crisis  autem  hujus  fe- 
bris fit  per  urinas,  aut  etiam  per  alvi  ejectiones  bi- 
liosas, aut  sanguinis  e naribus  flitxum,  aut  per  sudo- 
res criticos  cum  urinis  albis  et  crassis  ac  subsiden- 
tibus  laevibus  aut  vomitum,  mulieri  vero  etiam  per 
menses.  Alias  quas  facit  crises,  non  tam  sunt  fre- 
quentes e.  c.  coxarum  et  genuum  dolor,  aut  absces- 
sus circa  collum  vel  aurem,  tumor  testiculi  (oQxk  & 
ra&etg). 

Morbus  est  acutus  (o%ua  vovaog)  et  ad  rovg  h- 
doiuarovg  numeratur,  i.  e.  tales,  in  quibus  prognosis 
dubia  est;  brevissimus  quidem  nona  aut  decima  die, 
longissimus  autem  decima  quarta  die  dijudicari  solet. 
Bona  quoque  sperare  licet,  si  aeger  facile  morbum 
fert,  si  jactationibus  corporis  abstinet.  Si  quinto  die 
vel  omnino  ante  septimum  diem  morbus  regius  et  sin- 

gultus  accedit,  etiamsi  alvus  ruperit,  lethale  est;  sin 
vero  desinente  febri  ardente  accedat  morbus  regius, 
bonum  est:  itidem  fluxio  sanguinis  ex  naribus  quarto 
die  mala  est;  die  autem  critico,  bona.  Etiam  subitus 
horror  ((jiyog)  morbum  solvit.  Solet  etiam  in  peri- 
pneiunoniam  transire,  quo  in  casu  plurimi  pereunt. 
Nimirum  jam  debiles  existentes  et  morbo  alio  vero 
insuper  accedente,  dies  transigere  nequeunt,  donec 
sputum  in  pulmone  coquatur,  igiturque  prae  debili- 
tate moriuntur;  aliqui  tamen  evadunt.  Transitus  etiam 
fit  ex  pleuritide  in  febrem  ardentem,  nunquam  vero 
ex  peripneumonia  febris  ardens  fit.  Febris  ardens 
corripit  praecipue  biliosos,  corripit  tamen  etiam  pi- 
tuitosos. Praecipue  si  aestas  pluviosa  fit  et  austro 
multum  perflatur  (in  libro:  de  aeribus,  aquis,  locis) 
similisque  sequitur  autumnus,  necesse  est  hyemera 
saevam  esse,  et  his,  qui  pituita  abundant,  et  qui  an- 
num quadragesimum  jam  excesserunt,  febres  arden- 
tes fieri  verisimile  est.  Aestate  vero  etiam  et  anjrina 
et  tussis  etc.  et  febres  continuae  et  ardentes  et  ter- 
tianae plurimae  oriri  solent.  Juvenibus  praecipue 
haemoptyses,  phthises,  febres  acutae  accidere  so- 
lent, qui  vero  hancce  aetatem  jam  superarunt,  in 
asthmata,  pleuritides,  peripneumonias,  phrenitides,  fe- 
bres ardentes,  diarrhoeas  chronicas  etc.  potius  inci- 
dere solent.  Febres  ardentes  in  aestivis  frequentio- 
res  sunt,  quam  aliis  temporibus.  Oriuntur  autem, 
quum  aestivo  tempore  venulae  resiccatae,  acres  et 

biliosas  (tenues  humiditates  secundum  Foesium 

oecon.  Hippocrat.)  ad  se  attraxerint.  Magna  ex 
parte  autem  oritur  ex  longa  via,  longaque  siti. 

In  hac  febri  conducit  (tzsqi  7za&djv  XI.')  frigefa- 
cientia  adhibere  et  ad  alvum  et  forinsecus  ad  cor- 
pus,  cavendo  ne  inhorrescat;  potiones  quoque  et  sor- 
bitiones dandae  sunt  frequentes  et  paulatim  quam  fri- 
gidissimae. Venter  autem  curetur.  Etsi  quidem  non 
abeant  quae  insunt,  infusa  frigidissima  per  clyste- 
rem immittantur,  aut  quotidie  aut  alternis.  Sin  vero 
cum  peripneumonia  febris  ardens  complicata  est, 
aquam  de  crassa  farina,  et  acetum  album,  quam  odo- 
ratissiinum  postea  bibere  oportet,  et  ptisanae  succum 
bis  per  diem;  sin  vero  debilis  homo  est,  ter;  et  vi- 

i 

num  vinosum  album,  aquosum  insuper  bibat,  et  quam 
minimum  lavet.  Verum  in  morbo  acuto  venam  seca- 
bis (de  victu  in  morbis  acutis  XXXV),  si  vehemens 
appareat  morbus  et  qui  ipsum  habeant,  in  vigoris  ae- 
tate fuerint,  et  robur  ipsis  fuerit.  Frigefactorias  po- 
tiones in  febribus  ardentibus,  quando  voles,  bibendas 
dato.  Quarum  tamen,  quum  aliae  magis  diuresin  au- 
geant, aliae  alvum  cieant,  aliae  utrumque,  aliae  neu- 
trum, videndum  erat,  quaenam  ex  his  cuique  conducant. 
Imaginem  hoc  modo  ob  oculos  ponere  tentabimus,  quam 
tamen  ad  unum  eundcinque  morbum  referri  posse,  vix  qui- 
dem credibile  est.  Hoc  quidem  jam  nemo,  puto,  negaverit, 
febres  esse  natura  biliosas,  quas  sub  voce  y.amov,  in- 
telligi  vult  Hippocrates.  Linguae  enim,  urinae,  alvi 

qualitas,  multaque  alia  symptomata  huic  opinioni  quam 
maxime  inserviunt.  Clarissimus  quidem  Berndt  (Fie- 
berlelire  Tom.  I.  pag.  392)  sub  xuvaq,  inflammatoriam 
tantum  febrem  biliosam  intelligendam  putat  5 dubito 
tamen,  an  res  se  ita  habeat,  et  caeterorum  quoque 
characterum  febres  biliosas  ab  Hippocrate  ita  nomi- 
nari, mox  apparebit 

Quoad  typum  hujus  febris,  jam  Riverius  (libr. 
XVII.  sect.  II.  cap.  2),  etsi  sub  titulo  de  febribus  pu- 
tridis morbum  huncce  tractavit,  pro  febri  tertiana 
continua  eam  declarandam  esse  putavit,  eumque  in 
verum  seu  exquisitum  et  spurium,  iliumque  rursus  in 
synochum  ardentem  seu  biliosum  et  febrem  ardentem 
periodicam  dividit,  quorum  prior  a principio  ad  finem 
unicam  duntaxat  accessionem  habet,  altera  autem 
plures  in  se  continet  accessiones.  Ex  Hippocratis 
descriptione  ardentem  periodicam  fuisse  verisimile 
est,  cuin  typi  continentis  indicia  plane  desiderentur. 
Etiam  apud  Burserium  (Institut.  med.  I,  422)  sub 
nomine  tertianae  continuae  causus  tractatur,  a qua 
per  calorem  tantum  urentem  et  sitim  inextinguibilem 
esse  distinguendum  putat. 

Ceterum  duae  illae  causi  species,  quae  inde  a 
Galeni  temporibus  apud  omnes  fere  post  Hippocratem 
scriptores  occurrunt,  etiamsi  apud  Hippocratem  com- 
memorentur, tamen  accuratius,  neque  distinguuntur, 
neque  describuntur.  In  libro  quidem  de  victus  ra- 
tione in  morbis  acutis  XXXV.  edit,  van  der  Linden 


xavffov  ytvog  d).).o.  II  xoiXltj  vndyovaa , dlipijg , i<n\  /Jttaztj, 

yXcooact  ZQ^ytct],  &qt]  alvxmdrjg.  Ex  toto  IlOC  loco  si  CUJQl 

aliis  comparaveris,  in  quibus  alter  causos  depingitur, 
nihil  aliud  inter  eos  differre  conjiciendum  puto,  quam 
in  causo  hocce  characterem  magis  inflammatorium 
exsplendescere.  Lingua  enim  aspera,  sicca,  dlvxcbdrjg 
(nigram,  qualem  aliis  in  locis,  auctor  eam  non  vocat), 
quid  aliud  sibi  velit,  equidem  non  video.  Galenus 
sub  hac  imagine  xamov  vb&ov  seu  spurium  descripsit, 
tanquam  xavaov  diminutum  et  non  exacte  absolutum, 
cui  ex  legitimis  symptomatibus  nonnulla  insunt,  alii 
vero  non  (Tom.  XV.  pag.  755  edit.  Kuehn),  salsam- 
que  linguam  ita  explicat,  quia  xavcrog  vofiog  ex  pi- 
tuita exoriatur.  Hujus  igitur  loci  xamog,  sine  dubio 
de  febri  biliosa  inflammatoria,  fortasse  cum  statu  quo- 
dam pituitoso  intelligendus  erit  (sunt  enim  febres  bi- 
liosae, in  quibus  lingua  non  est  flava),  praecipue 
quum  eodem  loco  simul  epistaxeos  mentionem  injiciat 
Hippocrates , quae  potissimum  in  febribus  biliosis  in- 
flammatoriis et  symptomatica  occurrit,  et  critici  quo- 
que aliquid  habere  solet.  Quadrat  ad  hanc  proposi- 
tionem etiam  praeceptum  Hippocratis , si  veheinen- 
tior  evaserit  morbus,  roboreque  homo  et  juventute 
floreat,  venam  esse  secandam,  quod  iisdem  sub  con- 
ditionibus in  febri  quamquam  biliosa  indicari,  quis 
est  qui  dubitet  £ 

Non  praetermittendum  videtur  hoc  loco,  quod 
Sauvagesius  jure  meritoque  vituperat  (Nosologia  me- 

thod.  edit.  Daniel.  Toin.  II.  2 de  febribus  continuis), 
antiquiores  rei  medicae  scriptores , quia  in  febri  bi- 
liosa inflammatoria  sanguis  initio  detractus  crusta 
coreacea  alba  detectus  esset,  inde  putredinem  hujusce 
febrium  generis  deduxisse,  morbumque  huncce,  pro 
corrupto  declaratum  sub  titulo  febris  putridae  et  sy- 
nochi  descripsisse.  Ut  in  omni  febri  inflammatoria, 
sic  etiam  in  biliosa,  quod  recte  monet  Sauvagesius , 
quodque  jam  Hippocrates , Aretaeus , Alexand.  Tral- 
lianus suaserunt,  venaesectionibus  nihil  praestantius 
est,  quibus  omissis  omnia  cathartica  et  emetica  tan- 
tum abest,  ut  morbum  debellent,  ut  adeo  emn  au- 
geant. 

Tali  etiam  in  casu,  si  febris  inflammatoria  ve- 
hementissima,  aetas  juvenilis,  tempestas  et  regio  ca- 
lida est  nec  ulla  intestini  inflammatio  contradicit,  po- 
tiones illae  ac  sorbitiones  frigidae  bene  adhibentur, 
quod  praeceptum  Hippocraticum  secuti  nonnidli  per 
aliquot  dies,  oinnia  alia  alimenta  interdicentes,  solam 
aquam  frigidam  praebent.  Diaetam  hancce,  quam 
vocant  aqueam,  in  Hispania  praecipue  etIVeapoli  flo- 
rere, auctor  est  Burserius.  Etiam  Galenus  ait  (Com- 

ment.  ad  Hippocrat.  de  rat.  viet,  in  morb.  acut.  tora. 

• 

XV.  pag.  752.  edit.  Kuehne)  neminem  causo  labo- 
rantem mortuum  esse,  cui  opportuno  tempore  aquam 
frigidam  dedisset.  Excipit  autem  eos,  qui  pernicioso 
et  mortifero  (ole&Qtojg  y.at  aaojarwg)  causo  afficieban- 
tur. Etiam  sorbitiones  attractorias  Hippocrates  com- 

mendat,  quae  tamen  quales  sint  quum  tacuerit  Hip- 

% 

pocrates , valde  irascitur  Galenus . Ad  epithemata 
vero  frigida  ab  Hippocrate  laudata,  an  nostris  quo- 
que temporibus  quisquam  recurrat,  sive  adsit  inflam- 
matio viscerum,  sive  non,  equidem  dubitaverim. 

Adjicit  deinde  Hippocrates : tjv  tzixqov  ro  ctbfia 

ytyvrjrcu,  ipteiv  £t pcptysi  xal  xi\v  xotlujv  vitoxlvacu  xui  qv 
7tQOi ; ruina,  prj  Xvtjtai,  ycda  nvov  exprjcag  xaOuQe.  Optima 
haec  sunt  praecepta  Hippocratis , quorum  nostris  quo- 
que semper  adhuc  temporibus  valet  auctoritas.  Jure 
etiam  repudiavit  in  morbis  acutis  purgantia  calida  et 
acria;  eodem  tamen  jure  an  etiam  salia  in  morbo  no- 
stro repudiaverit,  in  dubio  adhuc  relinquam.  Lac 
vero  asininum,  ut  remedium  mite  et  suave,  maximo- 
pere  adamavit. 

Liceat  hanc  causi  speciem,  quam  allato  loco  Hippo- 
crates proposuit,  praeeunte  Cl.  Berndt  (Fieberlehre 
tom.  I.  pag.  399)  synocham  bileosam  graviorem  no- 
minare vel  febrem  bileosam  inflammatoriam  Jos.  Fran- 
leii  (Prax.  med.  tom.  I.). 

Mirum  hoc  tantum  videri  possit,  quod  in  hoc 
causo  rrjv  xoiXltjv  vnayuv  Hippocrates  dixerit.  In 
causo  enim  inflammatorio  nihil  est,  cur  alvum  fluxam 
esse  quis  contenderit,  potiusque  eam  adstrictam  aut 
certe  non  liquidam  exspectaveris,  quod  jam  Sauva- 
gesio  verisimile  videbatur.  In  synocho  quidem  bi- 
lesso , alia  causi  specie,  nemo  mirabitur  alvi  deje- 
ctiones, neque  in  ipso  causo  inflammatorio  decre- 

scente,  ubi  ad  criticas  evacuationes  referendae  sunt 
ipsaque  morbi  decrementa  indicant.  Etiam  in  Are- 
taei  descriptione  nttdto  saepius  alvum  esse  adstrictam 
quam  laxam  legimus. 

Alia  hujus  febris  biliosae  inflammatoriae  species 
est,  quae  cum  statu  quodam  irritato  aut  vere  inflam- 
matorio organorum  abdominis  et  thoracis  complicari 
solet.  Et  propter,  viciniam  loci  et  propter  functionum 
quandaiu  similitudinem,  quum  et  pulmones  et  hepar 
ad  sanguinis  circulationem  maximi  sint  momenti,  si 
unum  morbose  afficitur  etiam  alterum  organon  male 
sese  habere  videmus.  Nihil  igitur  in  febri  biliosa 
inflammatoria  frequentius  occurrit,  quam  spirandi  dif- 
ficultates pectorisque  dolores  et  oppressio.  Sed  etiam 
illi  casus  non  sunt  rariores,  in  quibns  cum  vera  pleu- 
ritide  vel  pneumonia  vel  alia  organorum  abdominis 
inflammatione  morbus  noster  complicatus  est.  Cl. 
JBemdt  hac  sub  voce  „Auswuchsei;  intelligit. 

Ad  hanc  speciem  certe  nonnulli  pertinent  loci 
Hippocratis , in  quibus  de  pectoris  doloribus,  de  an- 
xietate circa  cor,  de  spiritu  calido,  de  respiratione 
anhelosa  sermo  est,  eodemque  pertinet,  quod  causus 
saepe  in  peripneumoniam  transeat,  phrenitidem  et  alios 
morbos  acutos.  Hic  etiam  sine  dubio  ille  est  causus 
Galeni , qui  in  pulmonibus  sedem  habet  (Cominent. 
ad  Hippocrat.  de  viet.  rat.  in  morb.  acut.  tom.  XV. 
pag.  743  ed.  Kuehne)  et  de  quo  ait:  haemorrhagia 

maxime  iis  febribus  causodeis  convenit,  quibus  sedes 
in  pulmone  est. 

Quod  vero  pater  noster  in  libro  de  morbis  I.  3. 

\ 

contendit,  transitum  saepe  fieri  ex  pleuritide  in  febrem 
ardentem,  ex  peripneumonia  vero  nunquam  febrem 
ardentem  fieri,  equidem  certe  non  video,  cur  non 
etiam  peripneumonia  in  febrem  ardentem  transire  pos- 
sit, quamquam  frequentius  quidem  est,  febrem  arden- 
tem mutari  in  peripneumoniam,  quam  hancce  in  illam. 
Porro  si  in  peripneumoniam  mutatur  febris  ardens, 
secundum  Hippocratem  plerique  prae  debilitate  prae- 
eunt, quia,  debiles  quum  jam  sint,  morbo  alio  novo 
superveniente  dies  transigere  nequeant,  donec  spu- 
tum in  pulmone  concoquatur.  Negare  quidem  non 
possumus,  peripneumonia  ad  febrem  ardentem  acce- 
dente periculum  valde  augeri  morbique  vehementiam 
increscere:  plerisque  vero  tum  moriundum  esse  (si 
non  jam  .antea  genius  epidemicus  ita  ferebat)  quis 

i 

est  qui  hodie  subscribat? 

In  tali  complicatione  (etsi  alio  loco  in  omni  febri 
ardente  potiones  frigefactorias  secundum  Hippocra- 
tem dandas  esse  supra  jam  memoravimus)  jure  potius 
aquam  commendat  bibendam  de  crassa  farina  et  ace- 
tum album  quam  odoratissimum  et  ptisanae  succum. 

Ceterum  quod  in  fine  loci  supra  allati  ait  Hip- 
pocrates : exspuet  crassa,  si  sanus  est  futurus“  mo- 
net Galenus,  hoc  in  iis  tantum  xawoig  observare  li- 
cere, qui  ex  affecto  pulmone  oriantur. 


Fortasse  etiam , quanquam  uno  tantum  loco,  pe- 
ripneumoniam  quam  vocamus  bileosam,  Hippocrates 
ob  oculos  habuit,  quum  illum  scriberet  locum  7zsqI  na- 
XI,  quia  certe  sputa  bileosa,  quae  ibi  affert,  vix 
alium  ad  morbum  referri  possint,  et  in  febribus  bileo- 
sis  sive  inflammatoriis  sive  alius  characteris  vix  oc- 
currere verisimile  sit.  Non  tamen  mihi  arrogabo,  quin 
hac  de  re  certa  quaedam  statuam,  quum  multa  desi- 
derentur indicia,  quae  majorem  ad  certitudinem  requi- 
rantur. Ultima  denique  causi  species,  quam  Hippo- 
crates describit  quaeque  plurimis  haud  dubie  locis  in- 
telligitur,  certe  ea  est,  quam  secundum  nostri  dicendi 
usum  cum  Petr.  Frankio  vocamus  febrem  bileosam 

i 

typhodem  et  putridam.  Hippocrates  ipse  hanc  vocem 
rvcpcodtjg  alia  significatione  sumsit  (de  intern.  affect., 
lib.  II.  42 — 46)  et  praecipue  quinque  sub  ea  compre- 
hendit morbos,  quos  et  ipsos  a bile  per  corpus  com- 
mota et  a febri  forti  et  calore  acuto  ( xavpa  6%v)  al- 
vique dejectionibus  grave  olentibus  stipatos  esse  di- 
cit. Epidemia  illa  Hippocratica  fuit  atrox,  qua  cor- 
repti plerique  periere  et  a qua  imago  supra  propo- 
sita praecipue  surnta  est.  Omnia  mali  ominis  sym- 
ptomata ibi  aderant,  urinae  nigrae,  turbidae;  alvi  aut 
retentio  aut  saepius  dejectiones  pessimae,  sudores 
parvi  circa  frontem  et  claviculas,  neutiquam  uni- 
versales nihilque  allevantes,  posterioribus  diebus 
adeo  subfrigidi,  extrema  pertinaciter  frigentia  neque 
amplius  recalescentia,  vigiliae  soporibus  permixtae, 

deliria,  crises  raro  tantuin  obviae,  saepius  tamen  ini- 
quae et  inopportunae  metastases.  Quibus  autem  pa- 
rotides enascebantur  (tumores  parotidis),  crisis  die 
vigesimo  contigit,  et  quibus  non  suppurabant,  tumo- 
res cessabant,  materia  vel  ad  alvum  vel  ad  vesicam 
conversa.  Nihilominus  unus  alterve,  quibus  illi  sup- 
puraverunt, periere.  Febris  universim  post  judicatio- 
nem in  completam  frequenter  recidiva.  Curatio  hu- 
jusce  febris  ardentis,  quoad  est  bileosa,  ab  illa,  quae, 
in  superioribus  instituenda  est,  non  multum  discrepat, 
et  nunc  quoque  nobis  exemplo  esse  potest.  Quoad 
autem  fit  typhodes,  curatio,  quam  nos  instituimus  per 
nervina,  excitantia  etc.,  ab  Hippocrate  plane  igno- 
rari videtur. 

Clarissimus  de  Ilildenbrand  (in  libro  suo  egre- 
gio iiber  den  ansteckenden  Typhus)  in  primi  ex  quin- 
que illis  morbis  Hippocratis  typhodibus  dictis  ima- 
gine, febrem  quam  dicit  bileosain  sinceram  sive  sim- 
plicem arbitratur  describi.  At  doctissimus  Ochs  (artis 
medicae  principia  de  curanda  febri  typhode)  pro  ipso 
y.avffcp  hunc  morbum  sumendum  putat..  Illud  quidem 
dubitaverim,  quum  ex  morbi  historia  nimis  periculo- 
' sum  et  vehementem  eum  fuisse  appareat,  quam  ut 
pro  simplici  febri  bileosa  haberi  possit.  Contra  do- 
ctissimi Ochs  sententia  ad  veritatem  propius  accedere 
mihi  videtur,  etsi  mirari  possumus,  cur  praetermissa 
voce  y.avcoi  sub  voce  tvcj<»  huncce  morbum  delineave- 
rit Hippocrates.  Mirum  tamen  minus  erit  cogitanti- 


bus,  librum  huncce  de  internis  affectionibus  non  ad 
genuina  Hippocratis  scripta  referendum  esse  (£rVu- 
ner , censura  librorum  Hippocraticorum  pag.  76  et 
//ecA-er,  Geschichte  der  Medizin  tom.  I.  pag.  120), 
et  locus  noster  ipse  hujus  dicti  veritatem  affirmat. 
Descriptio  potius  egregie  quadrat  ad  illam  xavoov  spe- 
ciem, quam  sub  febris  bileosae  typhodis  nomine  nunc 
comprehendimus,  tantaque  ei  cum  y.awcp,  quem  Are- 
taeus  describit,  intercedit  similitudo,  praecipue  quoad 
signa  mortem  praeeuntia,  ut  unus  alteri  imitatus  esse 
videatur. 

Compositis  hisce  diversis  causi  speciebus,  cla- 
rius nunc  fiet,  quid  de  prognosi  sentiri  jubeat  Hip- 
pocrates. Generatim  y.avaov  vocat  morbum  ivdolaatov 
igiturque  prognosin  dubiam  statuendam  censet  ; quam 
in  sententiam  nos  quoque  quin  cedamus  non  possu- 
mus. Quaeque  enim  febris  bileosa,  quamvis  sit  sim- 
plicissima, quum  quid  accidere  possit  nemo  praevi- 
dere valeat,  semper  prognosin  requirit  incertam.  At- 
tamen in  febri  bileosa  inflammatoria  semper  ad  bo- 
nam aliquid  vergit,  praecipue  si  genius  epidemicus 
non  adversatur,  et  Hippocrates  ipse  in  libro  I.  Epid. 
affert  epidemiam,  qua  neminem  febri  ardente  mortuum 
esse  vidit.  Aliis  vero  locis  omnes  fere  morbo  cor- 
reptos periisse  tradit,  quod  ad  eas  epidemias  perti- 
net, in  quibus  permagna  malignitas  (xuxoii&qg  secun- 
dum Galenum')  et  character  fuit  typhodes.  Secun- 
dum hasce  xavoov  varietates,  etiam  causa,  ex  qua 

oritur,  et  aetas,  quae  corripitur,  aliaque  nonnulla  dif- 
ferunt. In  universum  magis  bileosos,  interdum  etiam 
pituitosos  corripi,  ait  Hippocrates.  Ex  pituita  poste- 
riores auctores  xavcov  spurium  exoriri  scripserunt; 
quae  tamen  divisio  quum  Hippocrati  non  statuatur, 
hoc  respectu  eum  scripsisse  non  est  verisimile.  Sed 
quibus  ad  causum  propter  naturam  suam  bileosam  pro- 
clivitas est,  eorum  in  universum  etiam  tunicae  muco- 
sae male  sunt  affectae  statuinque  facile  quem  voca- 
mus pituitosum  inducere  solent.  Tota  igitur  differen- 

% 

tia  ad  temperamentum  cholericum  et  phlegmaticum 
referenda  est,  quorum  quidem  illud  ad  febres  bileo- 
sas  hocce  plus  inclinat.  In  Aphorismis  (III.  30)  Hip- 
pocrates ait,  iis  qui  hanc  aetatem  excesserunt  (de 
veavtaxoig  antea  locutus  est),  facile  pleuritides,  peri- 
pneumonias,  xavaovg,  choleras,  dysenterias  exoriri, 
quum  juvenibus  ( veavtaxoig ) facilius  haemoptyses,  phthi- 
ses, febres  acutae,  epilepsiae  gignantur  et  in  loco 
alio  (de  aeribus,  aquis,  locis),  si,  inquit,  aestas  plu- 
viosa fit  et  austro  multum  perflatur,  similisque  se- 
quitur autumnus,  necesse  est  hyeinein  morbidam  esse, 
et  his.  qui  pituita  abundant,  et  annum  quadragesimum 
jam  excesserunt,  febres  ardentes  fieri  verisimile  est. 
Cui  loco  si  comparas  tum  locos  supra  allatos  tum  Apho- 
risin.  III.  21.  inde  concludere  poteris,  Hippocratem 
praecipue  aestatem  ad  febres  ardentes  gignendas 
aptam  habuisse,  quod  nemo  certe  ei  repugnabit,  quum 
satis  constet,  hancce  anni  partem,  praecipue  si  nimis 

sit  sicca  et  arida  j cum  morbis  hepatis  tum  febribus 
bileosis  mirum  quantum  favere.  Quod  vero  %«- 
crates  contendit,  iis,  qui  annum  quadragesimum  jam 
superarunt,  pleuritides,  peripneumonias,  causos  faci- 
lius oriri,  neminem  quidem  fugit,  aetatem  virilem  pro- 
pter majorem  humorum  ad  abdomen  congestionem 
plethoramque,  quae  vocatur,  abdominalem,  ad  morbos 
abdominis,  praecipue  chronicos  turbationesque  bileo- 
sas  procliviores  esse.  Non  tamen  video,  cur  pleuri- 
tides, peripneumoniae  et  xavcoi  (sub  quibus  sine  du- 
bio hoc  loco  species  inflammatoriae  intelligendae  sunt), 
saepius  iis  occurrant,  quum  e contrario  quotidie  fit, 
ut  ad  morbos  illos,  quos  ipse  vocat  acutos,  pleuriti- 
des, peripneumonias,  causos  illa  praecipue  inclinet 
aetas,  in  qua  organa  praecipue  pectoris  et  systema 
sanguiferum  facillime  turbantur,  igitur  homines  vi- 
ginti,  triginta  annorum.  Recte  igitur  Galenus  addit 
(Comment.  ad  Aphor.  tom.  XVII.  B.  pag.  646  ed. 
Kuehne),  phrenitides  et  ardentes  febres  et  choleras 
et  dysenterias  nihilominus  juvenibus  quam  aetate  pro- 
vectis accidere,  sortitas  ex  flava  bile  originem. 

Paucis  adhuc  attingere  liceat,  quod  Hippocrates 
Aphorism.  IV.  58  ait:  vno  y.avaov  iyofxdvcp  imyevof/tvov 
(uysog,  Xvaig'  Galenus  (Comment.  in  Aph.  edit.  Kiihn. 
XVII.  pag.  736)  hoc  ita  explicat,  quia  etiam  ob  fla- 
vam bilem,  quae  per  sentientia  corpora  ocius  feratur, 
rigor  fiat,  quamobrem  et  alvi  solvantur  et  sudores  et 
vomitus  bileosi  superveniant.  Expurgata  igitur  bile 

febris  ardentis  causa  efficiente  fieri  febris  solutionem. 
Equidem  tamen  facilius  magisque  ad  sensum  Hippo- 
cratis ex  scriptis  ipsius  locum  huncce  explicari  posse 
arbitror.  Nempe  supra  typum  febris  ardentis  tertia- 
num continuo -remittentem  statuendum  esse  vidimus, 

/ 

sed  ita  se  habentem  (ut  ait  Burserius)  ut  in  quavis 
accessione  neque  liorror  vel  rigor  antecedat  neque 
sudor  subsequatur.  Cogitantes  Aero  illud  Hippocra- 
tis: ..febres  continuae,  quomodo  intermiserint,  peri- 
culum  abesse  indicant**  per  huncce  rigorem  ad  febres 
accedentem  nihil  aliud  significari  putabimus,  nisi  ty- 
pum febris  ivtennittentem  magis  nunc  exsplendescere 
febremque  nunc  propius  ad  naturam  intermittentium 
accedere;  quod  si  fit,  omne  periculum  abesse  Hippo- 
crates persuasum  habet.  Haec  tamen  Hippocratis 
sententia  utrum  nostris  quoque  doctrinis  conveniat, 
in  dubio  adhuc  relinquam,  ut  omni  in  his  rebus  ex- 
perientia destitutus. 

Serie  nunc  de  morbo  nostro  sequitur  Aretaeus 
Cappadox , quem  ante  Galenum  vixisse  Sprcngelii 
(pragmatische  Geschichte  der  Heilkunde  II.  pag.  75.) 
et  Hecleeri  (Geschichte  der  Medezin  TOin.  I.)  argu- 
mentis satis  est  evictum.  Pneumaticorum  quidem 
scholae,  quanquam  laxius  tantum  addictus,  Hippocrati 
tara  feliciter  imitatus  est,  ut  alterius  Hippocratis  no- 
mine dignus  haberetur.  Quippe  qui,  ut  vix  quisquam 
alius,  ad  naturam  morborum  imagines  nobis  depinxit, 
summa  cum  industria  naturam  contemplatus  patrique 

medicinae  in  morborum  exploratione  et  curatione  vix 
secundus.  Eo  ordine,  eo  judicio,  ita  -distincte  plene- 
(pie  tradidit  curandi  rationes,  ut  vix  quidquam  in  hoc 
genere  ex  summi  scriptoris  manibus  excesserit  abso- 
lutius. ( Wigang.  praefat.  ad  Aretae.  in  collect.  Halle - 
rian . pag.  61.).  Praesertim  epilepsiam,  tetanum, 
causum  aliosque  morbos  dubito  anquis  diligentius  ele- 
gantiusque  simul  descripserit. 

Nos  hoc  loco  tantum  attingit  causi  descriptio, 
quam  in  libr.  II.  cap.  4.  de  causis  et  signis  morbo- 
rum nobis  tradidit,  quae  longior  sane  est  quam  quae 
hoc  loco  apponatur.  Accuratius  etiam  Hippocrate 
nec  minus  eleganter  morbum  depinxit,  quem  illi,  cu- 
jus sub  nomine  y.uvpa  apud  Hippocratem  mentis  fit 
(de  intern.  affectionib.  lib.  II.  42.),  simillimum  esse 
jam  supra  elocuti  sumus.  Sed  multo  vivacior  est 
imago,  quam  Aretaeus  hoc  de  morbo  nobis  depinxit, 
cujus  progressum  exitumque  funestum  non  sine  or- 
natu quodam  poetico  ob  oculos  ponit,  multo  major 
symptomatum  copia,  quae  distincte  plcneque  tradidit. 
Et  de  pulsu,  de  quo  apud  Hippocratem  in  tot  illis 
locis,  in  quibus  de  morbo  nostro  agitur,  nihil  plane 
legimus,  Aretaeus  tam  bene  disseruit,  ut  vix  melius 
quisquam.  Ceterum  vix  fore  puto  qui  dubitent,  sub 
morbo  praesente  febrem  bileosam  typhodem  intelli- 
gendam,  quod  supra  jam  commemoravimus  etiamque 
Ochsio  (1.  c.  pag.  196.)  probari  legimus.  Insomnie- 
tas,  oblivio,  deliria,  diavoia  Itmij,  lingua  nigra  et  ce- 

tera  symptomata  characterem  febris  typhodem  satis 
declarare  videntur.  Ceterum  mirum  fortasse  videbi- 
tur, quod  quum  initio  morbi  mentem  delirare  omniaque 
ignorare  dicat  Aretaeus  ( yvcofir]  naQdyoQoq  xal  ndvrcav 
a.yveoolri)y  sub  finem  morbi  quum  haud  procul  absit 
mors,  dicere  possit:  Wv%ijg  nardataaiq,  aia&rjffig  cvfinaau 
xa&aQrj,  diavout  XentT],  yvtofit]  fiavuxrjt  et  quae  alia  ad 
divinationem  morientium  pertinent.  Sed  Celeb.  Hal- 
ford  (aus  dein  Englischen  initgetheilt  von  Dr.  Hil- 
debrand  in  v.  Graefe's  Journal  Tom.  XVIII.  p.  158.), 
quomodo  res  sit  explicanda,  optime  demonstravit. 
Aretaeus  quidem  revera  persuasum  habere  videtur, 

tales  aegrotos  morti  jam  propinquos  revera  futura 

praevidere  et  veracissimos  vates  fieri  (paviUi  aTQexeeg), 
quippe  quorum  animus,  quum  antea  in  lutulentis  quasi 
humoribus  et  caligine  demersus  esset,  nunc  autem 
sordibus  exutus  vinculisque  quasi  solutus,  liberiorem 
quodammodo  et  novain  intraret  vitam.  Vix  tamen 
talem  ad  superstitionem  recurrendum  censet  //«(/or</, 
saepiusque  talem  ingenii  aciem  sub  finem  vitae  oc- 
currere, et  sua  et  aliorum  experientia  edoctus  affir- 
mat, praecipue  vero  ubi  morbus  aderat,  qui  animi 
mentisque  vires  valde  afficeret,  ubi  libidines  cupidi- 
tatesque vigente  adhuc  vita  inexplebiles,  per  mortem 
appropinquantem  compescuntur,  et  longa  vita,  mul- 
tum experta,  recapitulari  quasi  anteacta  et  ex  prae- 
gressis futura  perspicere  studet.  Haecce  ultima  quasi 
animi  effervescentia  semper  fere  mortis  est  prodro- 

mus.  Quo  spectat  etiam  illud  Jos.  Frankii  dictum 
(prax.  medie,  praecept.  tom.  I.  part.  I.  pag.  130.), 
in  febribus  typhodibus  sub  finem  vitae  animi  prae- 
sentiam saepe  recuperari.  Talia  exempla  apud  om- 
nium temporum  et  populorum  scriptores  occurrunt, 
originemque  inde  duxit  opinio  et  veteribus  usitata  et 
ad  nostra  quoque  tempora  servata,  ultimis  vitae  ho- 
ris vim  divinam  et  artem  vaticinandi  inesse. 

Desideratur  igitur  apud  Arelaeum  omnis  xavaov 
divisio,  qualem  Galenus  serioresque  scriptores  nobis  ? 
exhibent.  De  curandi  ratione  quam  Aretaeus  adhi- 
buit, nihil  fere  adjiciendum,  quam  patris  medicinae 
vestigia  presse  eum  secutum  esse  eandemque  prae- 
cipue victus  rationi  sanguinisque  missioni  tribuisse 
auctoritatem.  Nec  minoris  momenti  habet  auram 
mundam  ad  inspirandumque  frigidiorem,  animi  hilari- 
tatem jucundo  et  suavi  plantarum,  picturae  al.  usu 
amicorumque  sermonibus  jocularibus  et  hilaribus  au- 
gendam. 


Cornelius  Celsus  praeter  locum,  ubi  aphorismum 
Hippocratis  supra  allatum  latine  transtulit,  de  causi 
natura  et  pathologia  nihil  habet,  nonnulla  vero  de 
curatione  in  libro  III.  cap.  9.  ubi  Hippocratem  secu- 
tus, eadem  atque  ille  proponit  remedia  easdemque 
indicationes.  Nec  minus  apud  Cael.  Aurelianum  (de 
morb.  acut.  cap.  31.  collect.  Haller.)  hic  tantum  lo- 

cus  existit  de  morbo  nostro:  emergit  (scii,  passio 
cardiaca)  autem  frequentius  quinta  vel  sexta  die  in 
febribus  continuis  vel  ardentibus  atque  inflammatoriis. 

Plura  scribere  nobis  propositum  fuit  et  ad  Ga- 
leni et  ad  aliorum  de  morbo  nostro  libros  pertinen- 
tia. Sed  contra  spem  quum  nimis  jam  in  longum 
protractum  sit  opus,  porro  quum  quae  Galenus  prae- 
cipue de  morbo  nostro  habet,  nimis  sint  multa  et  tan- 
topere inter  se  mixta,  ut  adeo  incongrua  sin»  et  in  con- 
sensum et  harmoniam  redigere  difficiliora,  quam  quae 
libelli  terminis  circumscribi  possint,  in  universum  tan- 
tum de  Galeni  et  Alexandri  doctrina  pauca  referre 
cumque  llippocralica  descriptione  comparare  licebit. 
Jam  supra  commemoravimus,  Hippocratem  etsi  inter- 

dum  de  duabus  causi  speciebus  loquatur,  tamen  non 

tam  accurate  inter  eas  distinguere  quam  Galenum. 
Hicce  primus  pro  signis  pathognomonicis  causi  de- 
claravit sitim  inexstinguibilem  ardoremque  urentem, 
et  causum  statuit  verum,  yvrjacov  mu  ay.Qifirj  et  spurium 
sive  nothum,  quorum  priorem  a flava  bile,  alterum  a 
pituita  oriri  putat,  et  alio  in  loco  in  una,  inquit,  cor- 
poris parte,  quaecunque  illa  sit,  ut  in  ventriculo  pul- 
mone, intestino  jejuno,  interdum  causus  gignitur,  in- 
terdum toto  in  corpore  (Comment.  ad  Hippoc.  de  rat. 
viet,  in  morb.  acut.  tom.  XV.  pag.  737.  ed.  h ii/m). 
Interdum  tertianam  intermittentem  causum  nominat 
(Sennert.  de  febribus  lib.II.  cap.  12.),  interdum  vero 
tertianam  a febri  ardente  distinguit. 


VITAE  CURRICULUM. 


Natus  sum  ego  Joannes  Fridericus  Lange 
cum  fratre  gemello  anno  mdcccxii  die  octavo 
mensis  Septembris  Postampii,  patre  Joanne , 
mactatore  et  matre  e gente  Webcriana , quos 
utrosque  parentes  Dei  gratia  adhuc  viventes 
ad  cineres  usque  et  summa  cum  pietate  ve- 
nerari nunquam  obliviscar.  Institutus  sum  ad 
doctrinas  confessionis  evangelicae.  In  schola 
inferioris  ordinis  primis  litterarum  elementis 
imbutus  anno  mdcccxxii  mense  Aprili  gym- 
nasium urbis  patriae  adii  et  ad  annum  usque 
MDCCCXXXI  ibi  sum  moratus.  ^ Huic  gymnasio 
quanta  debeam,  lingua  non  valet  exprimere; 
sed  memoriam  et  gratiam  eorum  animo  ser- 
vabo et  revocabo  semper.  Floruit  tum  gym- 
nasium  sub  directore  clementissimo  et  libera- 
lissimo Jluettner , qui  quanto  amore  et  quanta 
familiaritate  discipulos  amplexus  sit  neminem 


eorum  fugiet.  Postea  gjmnasium  curae  et 
auspiciis  Viri  doctissimi  et  clarissimi  Directo- 
ris et  Doctoris  Blume  commissum,  quem  ad 
summum  celebritatis  fastigium  gjmnasium  ad- 
duxisse, satis  notum  est.  Is  praecipue  egre- 
giis me  circumstrinxit  beneficiis,  et  quanta 
mihi  praestiterit  testimonia  humanitatis  et  li- 
beralitatis,  quampiam  remunerari  nequeam,  ta- 
men, ne  ingratus  videar,  quin  commemorem 
non  possum.  Etiam  ceteri  juvenis  praecepto- 
res, Conrector  Schmidt , Sub  rector  Ifelniholtz , 
Magister  superior  Reimnitz  ceterique,  qui  ad 
optima  quaeque  et  praeclara  animum  puerilem 
instituerunt  et  veterum  studio  fructifero  imbu- 
erunt, ut  pro  diligentia  et  opera  milii  tributa 
hasce  animi  grati  effusiones  sumant,  oro  ro- 
goque. Anno  mdcccxxxi  testimonio  maturi- 
tatis donatus  inter  cives  instituti  medico -chi- 
rurgici Friderico- Guilelmi  receptus  sum  ibi- 
que  quatuor  annos  moratus  hasce  ad  studium 
medicinae  et  chirurgiae  pertinentes  audivi 
praelectiones : Cei.  Wolffi  senioris  de  hodege- 
tice,  logice  et  psychologia,  111.  Linit  de  histo- 
ria naturali,  botanice  et  toxicologia,  Cei.  Turte 
de  physice,  chemia  et  pharmacia,  Beat.  Hermb - 
staedt  de  chemia  et  pharmacia,  Beat.  Rudol - 
phi  de  osteologia,  anatomia  universa,  anato- 
mia  foetus  humani  et  organorum  sensuum,  de 
methodologia  medicinae  atque  encyclopaedia, 
physiologia,  III.  Schlemm  de  splanchnolo- 
gia et  sjndesmologia.  In  arte  cadavera  rite 
dissecandi  me  instituit  III.  Schlemm.  Legen- 
tes praeterea  audivi  Cei.  Ech  de  pliysiologia 


et  generali  et  speciali.  Iit.  Fr . Hufeland  de 
pathologia  generali,  semiotiee , therapia  tam 
generali  quam  speciali,  111.  Ilorn  de  patholo- 
gia speciali  et  de  morbis  psychicis  et  syphi- 
liticis, 111.  Osann  de  materia  medica  et  de  au- 
xilio in  repentinis  vitae  periculis  praestando, 
Cei.  Casper  de  arte  formulas  medicas  con-  • 
cinnandi  et  de  medicina  forensi;  111.  Kluge  de 
arte  fascias  rite  apponendi,  de  arte  obstetricia, 
de  chirurgia  generali,  de  ossium  fracturis  et 
luxationibus,  de  akiurgia,  1 11.  Juengken  de 
akiurgia,  de  chirurgia  speciali  et  de  ophthal- 
miatrice , III.  Hecker  de  Celsi  libris  atque 
Burserii  institutionibus,  Cei.  Froriep  de  ana- 
tomia  chirurgica.  Exercitationibus  clinicis  et 
medicis  et  chirurgicis  et  obstetriciis  et  opi.- 
thalmiatricis  et  medico  - forensibus  interfui  111. 
et  Cei.  Virorum  Kartels , Wolff  jun.,  Ilarex , 
Itu  st,  Dieffenbach , de  Graefe , Ktuge,  Jiing - 
It  en  et  JVagner. 

Ex  re  veterinaria  scholas  audivi  Cei.  Gurlt 
de  zootomia,  Cei.  Reckleben  de  epizootiis  e^ 
zoodiaeta,  Cei.  Naumann  de  equorum  forma 
externa  et  habitu  et  clinicum  frequentavi  ve- 
terinarium Cei.  Ilertusig . Omnibus  hisce  vi- 
ris doctissimis  et  humanissimis  intimo  ex 
animo  gratias  agere,  dulce  milii  est  et  debitum. 

Stud  io  quadriennii  transacto  ex  initio  men- 
sis Octobris  anni  praeterlapsi  in  nosocomio 
Caritatis  officio  medico-chirur&ri  inferioris  fun- 
gor.  Restat  nunc  ut  tentaminibus  tum  philo- 
sophico quam  medico  et  examine  rigoroso  su- 
peratis dissertationeque  et  thesibus  rite  defen- 

sis  summi  in  medicina  et  chirurgia  honores 
mihi  tribuantur,  quod  fore  non  est  quod  du- 
bitem. 


THESES. 

1.  Febris  catarrhalis , si  ad  respiratoria  tantum 
organa  rejertur , falso  dicitur. 

2.  Calomel  in  gastroenteritide  nullam  aliam  /vim 

habere  potest  nisi  evacuantem. 

3.  Aegophonia  Laennecii  signum  aut  nunquam  aut 
rarissime  tantum  obvium. 

4.  Praeter  hypertrophiam  et  dilatationem  cordis 
vix  alius  ejus  morbus  salis  certo  dignosci  potest. 

%.  In  vera  gastroenteritide  omnes  sanguinis  detra- 
ctiones damnum  afferunt. 

6.  Amputatio  in  pseudarthrosibus  rejicienda. 

7.  Scrophulosis  et  rhachitis  eodem  ex  fonte  oriun- 
tur ejusdemque  sunt  naturae. 


